CELEX: C2004/190/11
Language: el
Date: 2004-07-24 00:00:00
Title: Υπόθεση C-214/04: Προσφυγή της Επιτροπής των Ευρωπαϊκών Κoινoτήτων κατά της Ιταλικής Δημοκρατίας, πoυ ασκήθηκε στις 19 Μαΐου 2004

24.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/6
            
         Προσφυγή της Επιτροπής των Ευρωπαϊκών Κoινoτήτων κατά της Ιταλικής Δημοκρατίας, πoυ ασκήθηκε στις 19 Μαΐου 2004
   (Υπόθεση C-214/04)
   (2004/C 190/11)
   Η Επιτροπή των Ευρωπαϊκών Κoινoτήτων, εκπρoσωπoύμενη από τους Ulrich Wölker και Antonio Aresu, άσκησε στις 19 Μαΐου 2004 ενώπιoν τoυ Δικαστηρίου των Ευρωπαϊκών Κoινoτήτων προσφυγή κατά της Ιταλικής Δημοκρατίας.
   Η προσφεύγουσα ζητεί από τo Δικαστήριο:
   
               —
            
            
               να αναγνωρίσει ότι η Ιταλική Δημοκρατία, διατηρώντας σε ισχύ εθνική κανονιστική ρύθμιση που επιτρέπει τη χρήση υδροχλωροφθορανθράκων στις πυροσβεστικές εγκαταστάσεις καθ' υπέρβαση των ορίων και κατά παράβαση των όρων του άρθρου 5 παράγραφος 3 του κανονισμού (ΕΚ) αριθ. 2037/2000 (1) του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος, παρέβη τις υποχρεώσεις που υπέχει από την εν λόγω διάταξη,
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα:
   Η Επιτροπή υποστηρίζει ότι οι παρεκκλίσεις που προβλέπονται στο διάταγμα του Ministro dell'ambiente e della tutela del territorio (υπουργού περιβάλλοντος), της 3ης Οκτωβρίου 2001, εφαρμόζονται σε διάφορες περιπτώσεις που δεν καλύπτονται από την παρέκκλιση του κανονισμού (ΕΚ) αριθ. 2037/2000 και, συνεπώς, το πεδίο εφαρμογής των παρεκκλίσεων αυτών είναι σημαντικά ευρύτερο από αυτό του εν λόγω κανονισμού. Η ιταλική κανονιστική ρύθμιση, καθόσον επιτρέπει τη χρήση υδροχλωροφθορανθράκων (HCFC) στις πυροσβεστικές εγκαταστάσεις σε περιπτώσεις που δεν προβλέπονται στον κανονισμό (ΕΚ) αριθ. 2037/2000, δεν είναι σύμφωνη προς το κοινοτικό δίκαιο.
   
      (1)  ΕΕ L 244 της 29.9.2000, σ. 1.